**Implementering af tobaksfri skole- og arbejdstid**

**Motivation**

Skolen kærer sig om elevernes sundhed og trivsel. Vi vil bidrage til, at færre unge ryger og bruger nikotin som stimulans og til at færre udsættes for passiv rygning.

Skolen bakker op om den nationale handlingsplan mod børn og unges rygning. Skolen følger Lov om røgfri miljøer, lov 512 af 6. juni 2007, senest ændret ved lov 966 af 26. august 2019 og Bekendtgørelse 766 af lov om røgfrie miljøer af 26.8.2019.

**Politik: CELFølgelig tobaksfri skole**

På CELF gør vi meget for trivslen. Som elev og kursist vil du opleve undervisere og andre personaler, der gør deres yderste for at skabe en god hverdag for dig.

Det betyder, vi i dagligdagen har fokus på såvel det sociale som på undervisningen. Vi har alle et medansvar for, at skolen er et dejligt sted at være.

Inspireret af regeringens handlingsplan om røg- og tobaksfri skoler, har vi på CELF opsat følgende regler og retningslinjer gældende fra 1. august 2021 for alle elever, kursister, gæster og ansatte.

1. Der er ingen der må ryge, dampe (e-cigaretter), bruge snus eller skrå i skole- og arbejdstiden.
	1. Skole- og arbejdstiden starter, når du ankommer om morgenen og slutter, når du kører hjem. Pauser er også en del af skoletiden, uanset om du opholder dig på skolen eller uden for skolens matrikel.
	2. Det gælder også ekskursioner, forberedelse, aftenmøder og –kurser.
	3. Der skal tages stilling til, om der skal dispenseres for rygning ved at lave udendørs rygeområde til fester på skolen. Der er dispenseret for fester.
2. Rygning under hjemmearbejde/hjemmeundervisning er ikke omfattet af røgfri skole- og arbejdstid

**Tiltag**

* Kasse til hver afdeling/klasse med forskellige aktiviteter til pauser. Spil, bolde, yogamåtter, bordfodbold og andet. Idéer modtages meget gerne.
* Teaterforedrag med skuespiller Thomas Milton fra Act on it: ”Sandheden om tobak”. For ansatte inden sommerferien for elever (og kursister) i start august.
* God information både i indkaldelsesbreve og ved skiltning.
* Tilbud om hjælp til tobaksfri skoletid og tobaksfri arbejdstid (rygestopkonsulent på hver adresse og i de 3 kommuner Lolland, Guldborgsund og Vordingborg).